b"\n_START_ARTICLE_\nCopa Intercontinental de la FIBA\n_START_SECTION_\nHist\xc3\xb2ria\n_START_PARAGRAPH_\nLa primera competici\xc3\xb3 es va celebrar a Madrid, al gener de 1966, amb el nom de I Copa Intercontinental. Van participar-hi 4 equips: va quedar campi\xc3\xb3 l'Ignis Varese (It\xc3\xa0lia), segon el Corinthians (Brasil), tercer el Reial Madrid (Espanya), i en quarta posici\xc3\xb3 el Jamaco Saint Chicago (Estats Units). L'any anterior ja s'havia organitzat un campionat d'exhibici\xc3\xb3 a S\xc3\xa3o Paulo entre els campions Corinthians i Real Madrid. Corinthians guany\xc3\xa0 118 a 109._NEWLINE_El 1973 adopt\xc3\xa0 el nom Copa Intercontinental William Jones, en honor al secretari de la FIBA William Jones. Fins al 1987 enfront\xc3\xa0 als millors clubs europeus i americans amb un m\xc3\xadnim de 4 participants. Entre 1987 i 1999 la competici\xc3\xb3 fou substitu\xc3\xafda per l'Open McDonald's. El 1996 renasqu\xc3\xa9 amb la participaci\xc3\xb3 dels campions de la Eurolliga i la Lliga sud-americana._NEWLINE_L'agost de 2013, amb un acord entre Eurolliga, FIBA Americas, i FIBA, recrearen la competici\xc3\xb3 per enfrontar el campi\xc3\xb3 de l'Eurolliga i el de la FIBA Americas League. El 2016 canvi\xc3\xa0 de nou de format, passant a ser disputada pel campi\xc3\xb3 de la FIBA Europa Cup, quarta competici\xc3\xb3 europea._NEWLINE_Hi ha plans per incloure en la competici\xc3\xb3 els campions d'\xc3\x80frica, \xc3\x80sia i Oceania."